नई दिल्‍ली: जमाना इंटरनेट का है. ऐसे में जहां लोग बेबाकी से अपनी राय देते हैं वहीं खूब हंसी-ठिठोली भी होती है. खासतौर से इंटरनेट यूजर्स किसी सेलिब्रिटी या राजनीतिक हस्तियों के मूव्‍स और अंदाज का मजाकिया जवाब देने से भी नहीं चूकते. प्रधानमंत्री नरेंद्र मोदी की कई तस्‍वीरें पहले भी इंटरनेट पर कई बार ट्रोल हो चुकी हैं. इस बार भी कुछ ऐसा ही हुआ है. दरअसल, प्रधानमंत्री ब्रिटेन की महारानी एलिजाबेथ से मुलाकात करने पहुंचे थे. फिर क्‍या था देखते ही देखते इस मुलाकात की तस्‍वीरें वायरल हो गईं और लोगों ने खूब चुटकी भी ली: